Kóz baylaǵısh

Kóz baylaǵısh – balalar oyını. 
 Oyınnıń maqseti 
Balalardıń esitiw sezgirligin rawajlandırıw hám de hár qanday jaǵdayda da óz háreketlerin ayqınlastırıwǵa úyretedi.
 Oyınnıń barısı 
Bir balanıń kózi oramal menen baylanadı. Kózi baylanǵan bala ortada turadı. Balalar:
-	Lala neńiz joǵaldı? – dep soraydı.
-	Kózi baylanǵan bala:
-	Oyınshıǵım deydi.
-	Balalar:
-	Men taptım, men taptım dep hár tárepke qashadı. Kózi baylanǵan bala bolsa, dawıs shıqqan jaqlarǵa qolın sozıp balalardı uslawǵa háreket etedi. 
- Uslanǵan bala oyınnan shıǵadı yamasa onıń kózin baylaydı.
 Oyın qaǵıydası 
1.	Oyındı zalda, maydanshada, zatlardan uzaǵıraq jerde oynaw múmkin. Oyınǵa 10-15 bala qatnasadı.
2.	Kózi baylanǵan bala kózin ashpawı kerek.
3.	Qolı tiygen oyınshı dárriw toqtawı kerek.
4.	Hár tárepke qashıp, juwırıp júrgen balalar bir-birin iytermey hám tez juwırmawları kerek.
 Ádebiyatlar 
 Миллий балалар ойынлары / Пердебай Шылманов -Нөкис .: «Қарақалпақстан» баспасы , 1996. -36 бет .

Kategoriya:Balalar oyınları

 Derekler